CAIET DE SARCINI

**SERVICII DE ORGANIZARE**

**EVENIMENTE**

**COD CPV: 79952000-2**

**Aprobat,**

Director,

Georgiana TRIFU

**Întocmit,**

**Șef Serviciu**

**Ștefan-Ioan TIRITEU**

**CAIET DE SARCINI**

**Servicii de organizare evenimente**

*Specificațiile tehnice reprezintă cerințe, prescripții, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

**1. INFORMAŢII GENERALE**

**1.1. Beneficiar /Autoritate contractantă: Centrul pentru Tineret al Municipiului Bucureşti**

**1.2. Date despre beneficiar: Sediul: Municipiul București, Calea Victoriei nr. 126, sector 1, Cod Fiscal: 36860537; Adresa de corespondență: Municipiul București, Bulevardul Basarabia 37-39, Sector 3, (National Arena București – Sector 114).**

**1.3. Sursa de finanțare a achiziției : Bugetul local**

**1.4. Denumire achiziție: SERVICII PENTRU EVENIMENTE**

**1.5. Valoarea estimată a contractului: 100.000 la care se adaugă TVA.**

**2. OBIECTIV**

Obiectivul urmărit prin prezentul Caiet de Sarcini îl reprezintă stabilirea unor criterii şi termene precise care să conducă la crearea unui eveniment – Unifest 2017, pentru tinerii și studenții din Municipiul București, în data de 13 noiembrie 2017.

**3. OBIECTUL CONTRACTULUI**

Centrul pentru Tineret al Municipiului Bucureşti dorește achiziționarea de servicii de organizare evenimente (închiriere sală de spectacol, asigurarea prestației unui artist, materiale publicitare) în vederea realizării, în data de 13 noiembrie 2017, cu ocazia marcării printr-un concert, a finalului evenimentului UniFEST 2017.

**În acest sens, considerăm oportună organizarea pentru tinerii și studenții din Municipiul București a unui eveniment care să contribuie la dezvoltarea culturală și a modalităților de divertisment ale acestora.**

**Prestatorul va oferta servicii de organizare evenimente care să îndeplinească următoarele specificații tehnice, astfel:**

* 1. Eveniment public, cu acces liber, adresat tinerilor bucureșteni, având drept public țintă grupa de vârstă 18-35 ani.
  2. Perioada: 13.11.2017.

**CERINȚE SPECIFICE:**

|  |  |  |  |  |  |  |
| --- | --- | --- | --- | --- | --- | --- |
| **Nr. crt** | **Denumire serviciu** | **U.M.** | **Cant** | ***Valoare unitară estimată***  ***lei fără TVA*** | ***Valoare estimată totală***  ***lei fără TVA*** | **Caracteristici tehnice** |
| *a* | *b* | *c* | *d* | *e* | *f = d* x *e* | *g* |
| **1.** | **Servicii de închiriere sală** | **Buc** | **1** | **25.000** | **25.000** | Spațiu cu destinație de spectacole, situat în Municipiul București, într-o zonă centrală, cu acces facil pentru grupul țintă.  Capacitatea sălii trebuie să fie de minimum 5.000 de persoane.  Sala va fi pusă la dispoziția achizitorului în data de 13.11.2017, în intervalul orar 09.00-24.00. |
| **2.** | **Materiale publicitare** | **Buc** | **1** | **20.000** | **20.000** | Materiale publicitare, în următoarele cantități și cu următoarele specificații tehnice, astfel:   1. 25 bucăți bannere - full color (dimensiune 1m\*3m) 2. 300 bucăți tricouri personalizate, din bumbac, policromie, mărimi S, M, L, XL. 3. 300 bucăți mape Format A4 din hârtie DCL 300g mată sau lucioasă, print multicolor fată – verso. Finisări: taiere la format, formare cotor, atașare alonjă autoadezivă, laminare, plastifiere, ștanțare. 4. 150 bucăți pinuri personalizate policromie, din metal, 2\*2cm 5. 300 bucăți pixuri personalizate, policromie, gravare laser.   Toate produsele vor fi livrate la sediul achizitorului în termen de maxim 48 de ore de la semnarea contractului și BT. |
| **3.** | **Servicii prestate de artiști** | **Buc** | **1** | **55.000** | **55.000** | Operatorul economic va pune la dispoziția autorității contractante un artist român de renume național și internațional care are ca public țintă tinerii și studenții cu vârsta cuprinsă între 18-35 de ani. |
|  | **TOTAL** |  |  | **100.000** | **100.000** |  |

**Prestatorul va fi responsabil în fazele de pre- și post-eveniment de următoarele elemente cheie:**

1. Serviciile minime obligatorii aferente organizării evenimentelor vor fi: asigurarea amenajării locaţiei de desfăşurare, a instalaţiilor şi materialelor specifice, conform cerintelor și specificațiilor prezentului caiet de sarcini.
2. Prestatorul va desemna un coordonator de eveniment care va colabora în permanenta cu reprezentantii desemnati de achizitor.

3. În sarcina prestatorului care pune la dispoziție spațiul sunt obligatorii serviciile de ambulanță și serviciile de prevenire și stingere a incendiilor (pompierii), pe toată perioada de desfășurare a evenimentului.

VI. CONDITII DE DERULARE A CONTRACTULUI

1. Prestarea serviciilor, va începe în maximum 24 de ore de la primirea ordinului de începere a prestării din partea autoritatii contractante.
2. Condiții contractuale: sunt prevăzute în formularul de contract și sunt obligatorii pentru prestator.

VII. MODUL DE ELABORARE A OFERTEI TEHNICE

Este obligatorie întocmirea propunerii tehnice astfel încât, să reiasă că ofertantul a înțeles complexitatea contractului ce urmează a fi atribuit. Oferta va respecta calendarul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat şi aprobat de autoritatea contractantă ulterior semnării contractului şi respectat întocmai de către prestatorul de servicii desemnat câştigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 48 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus. Întocmirea ofertei tehnice, cât și prestarea serviciilor se va face cu respectarea conform regulilor obligatorii referitoare la condiţiile de muncă și de protecţie a muncii care sunt în vigoare în România.

În acest scop propunerea tehnică va conține în mod obligatoriu următoarele:

1. Declaraţia pe propria răspundere dată de către fiecare asociat privind faptul că ofertantul a ţinut cont, în elaborarea ofertei, de obligaţiile referitoare la condițiile de muncă şi protecţia muncii pe toată durata de îndeplinire a contractului conform Formularului din Sectiunea formulare;

2. Proiectul de „Contract” (prezentat în secţiunea Formulare ) acceptat de ofertant în forma prezentată de autoritatea contractantă .

Atentie! *- Ofertantul care prezintă o oferta incorectă şi/sau neaplicabilă și/sau incompletă la prezentul caiet de sarcini va fi exclus din procedura de achiziţie publică, oferta considerându-se neconforma (că nu satisface în mod corespunzător cerinţele caietului de sarcini), potrivit prevederilor legale.*

VIII. MODUL DE ELABORARE A OFERTEI FINANCIARE

Oferta financiara va cuprinde totalitatea preţurilor pentru categoriile de servicii/produse necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ţine seama de întreaga gamă de servicii prevăzute în Caietul de sarcini şi de costurile aferente realizării acestor servicii pe perioada evenimentelor. Oferta financiară va acoperi toate costurile ofertantului cu prestatea serviciilor, dar fără a se limita la: salarii/onorariile datoare de către ofertant salariaților/colaboratorilor săi, responsabili cu prestarea serviciilor și taxele datorate către bugetul consolidat al statului, precum și orice taxe, impozite, cheltuieli generate de și pentru executatea contractului de prestări de servicii ce face obiectul prezentei proceduri.

În acest scop propunerea financiara va contine urmatoarele:

1. Formularul și anexa la acesta, în LEI, incluzând toată perioada de derulare a contractului, cu TVA-ul evidentiat separat. Pentru ofertanții străini, echivalenta leu / euro va fi cursul BNR din data evaluării ofertei).

Atentie! Oferta financiara, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

IX. CRITERIUL DE SELECŢIE

**Criteriul de selecție este**: preţul cel mai scăzut, în condițiile în care oferta îndeplinește cerințele privind criteriile de selecție din Fișa de date și îndeplinește cerințele minime din Caietul de sarcini.

**Recepţia serviciilor se va face la sediul achizitorului, în prezenţa ambelor părţi şi va fi consemnată într-un proces verbal de recepţie cantitativă/calitativă semnat de ambele părţi şi va însoţi documentele de plată.**